ଭୁବନେଶ୍ୱର, ଏପ୍ରିଲ ୩୦ (ଲୋକାଲ ୱାୟାର) : ଯାଜପୁର ଜିଲ୍ଳାରେ ଆଜି ଚିହ୍ନଟ ହୋଇଥିବା ୧୪ ଜଣ କରୋନା ପଜିଟିଭଙ୍କ ତଥ୍ୟ ଦେଇଛନ୍ତି ସରକାର ।
ଏନେଇ ଗୁରୁବାର ଗୀତ ଗୋବିନ୍ଦ ସଦନରେ ସୂଚନା ଓ ଲୋକସମ୍ପର୍କ ସଚିବ ସଞ୍ଜୟ ସିଂହ କହିଛନ୍ତି, ପୂର୍ବରୁ କଟିକଟାରୁ ୬ ଜଣ ପଜିଟିଭ ଚିହ୍ନଟ ହୋଇଥିଲେ ।
କଟିକଟା ଗାଁରେ ମୋଟ ୨୬୯ ପରିବାର ଅଛନ୍ତି । କଣ୍ଟେନମେଣ୍ଟ ପରେ ୨ ଶହ ନମୂନା ପରୀକ୍ଷଣ କରାଯାଇଛି ।ସେଥିରୁ ୧୪ଟି ପଜିଟିଭ ଏବେ ଚିହ୍ନଟ ହୋଇଛନ୍ତି ।
ସେଠାରୁ ଆହୁରି ସାମ୍ପଲ ନିଆଯାଇ ପରୀକ୍ଷା ପାଇଁ ପଠାଯାଉଛି । କଣ୍ଟେନମେଣ୍ଟ ଅଞ୍ଚଳରେ ଥିବାରୁ ଭୟ କରନ୍ତୁ ନାହିଁ । ସରକାରୀ କଟକଣାକୁ କଡାକଡି ମାନନ୍ତୁ ବୋଲି ସଞ୍ଜୟ କହିଛନ୍ତି ।
ଏହି ୧୪ ଆକ୍ରାନ୍ତ ପରେ ଯାଜପୁରରେ କରୋନା ପଜିଟିଭଙ୍କ ସଂଖ୍ୟା ୩୬କୁ ବୃଦ୍ଧି ହୋଇଛି । ଜଣେ ସୁସ୍ଥ ହୋଇ ଘରକୁ ଫେରିଛନ୍ତି ।
ରାଜ୍ୟରେ ପଜିଟିଭଙ୍କ ସଂଖ୍ୟା ୧୪୨ ରେ ପହଞ୍ଚିଛି । ଏମାନଙ୍କ ମଧ୍ୟରୁ ୧୦୨ ଜଣ ବିଭିନ୍ନ କୋଭିଡ୍ ହସ୍ପିଟାଲରେ ଚିକିତ୍ସିତ ହେଉଥିବା ବେଳେ ୩୯ ଜଣ ସୁସ୍ଥ ହୋଇଛନ୍ତି । ଜଣଙ୍କର ମୃତ୍ୟୁ ହୋଇଛି ।
